cyanic-selkie/wikianc huggingface dataset:
Babamın insanları (film, 2011)
Süjet xətti
Ozan Egedə kiçik bir sahil qəsəbəsində yaşayan on yaşlı bir uşaqdı. Kirit adasından köçkün olan babası Mehmet bəyə görə dostları onu “ gavur” adlandıraraq lağ edirlər. Tək qalacağından qorxan Ozan başda babası olmaqla ailə üzvlərinə acıqlanaraq həmişə “Biz türkük” deyir. Ozanın babası Mehmet bəy qəsəbənin sayılıb-seçilən adamlarındandır. Qəsəbə əhalisinə arxa olur, problemləri ilə maraqlanır, onlara kömək edir. Xoş xasiyyət insan olan Mehmet bəy nəvəsinin bu vəziyyətindən narahat olur və buna görə çox kədərlənir. Mehmet bəyin hələ yeddi yaşı olanda ailəsi zorla öz torpaqlarından çıxarılmış və mübadilə yolu ilə Kirit adasından köçürülmüçdülər. Mehmet bəyin ən böyük arzusu ölmədən əvvəl doğulduğu torpaqları görə bilməkdir. Bu həsrəti səbəbindən tez-tez məktub yazaraq şüşəyə qoyar və Egenin mavi sularına atardı. “Babamın insanları” kiçik bir qəsəbədə yaşayan on yaşlı bir uşağın və onun babasının simasında bir ailənin, bir ölkənin yaşadığı böyük dəyişikliklərdən bəhs edir.
Heyət
•	Ssenari müəllifi-Çağan Irmak
•	Prodüsser- Mustafa Oğuz
•	İcraedici prodüser- Esi Gülce
İstehsalçı şirkət Ay Yapım
Aktyorlar
Çetin Tekindor- Mehmet 1970-ci ildə Ankara Dövlət Konservatoriyasından məzun olub. Bir çox teatr tamaşalarında rol alıb. Mavi ekrana ilk gəlişi isə Başar Sabuncunun“ Kaçamak”(1987) filmi ilə olub. Həmçinin, TRT-də yayımlanan bir çox film və serialları dublyaj edib. “ Kiçik Ağa”, “ Öncə canan”, “ Təəssüf edirəm Leyla”, ,”İlan hekayəsi”, “ Bir İstanbul masalı”, və “ Asi” kimi seriallarda oynayıb. “ Qarşılaşma”, “ Anlat İstanbul”, “İlk eşq” və “ Atam və oğlum kimi” filmlərdə oynayıb. “ Qarşılaşma” filmindəki roluna görə 2003-cü ildə Ankara Film Festivalında “Ən yaxşı kişi oyunçu “ mükafatını alıb. “ Atam və oğlum “ filmindəki roluna görə isə 27-ci SİYAD Türk Sinemsı Ödüllərində və 13-cü ÇASOD Mükafatlarında “ Ən yaxşı kişi aktyor” mükafatını alıb. Hümeyra – Feruzat Karyerasına musiqiçi olaraq başlayan Hümeyra daha sonra teatr, televiziya və filmlərdə aktyor kimi çıxış etməyə başladı. 1985-ci ildə Ferhan Şensoyun “ Ortaoyuncular” komandası ilə “ İçindən tramvay keçən mahnı” filmində rol almışdı. 1986-cı ildə “ Asiya necə qurtulur” filmindəki rolu ilə Antaliya film festivalında “ Ən yaxşı köməkçi qadın aktrisa” mükafatına layiq görülüb. 2007-ci ildə “10-cu İstanbul Beynəlxalq Film Tarixi Görüşü”-də şərəf mükafatına layiq görülüb.
Yiğit Özşener- İbrahim 1972-ci ildə İzmirdə anadan olan Yiğit Özşener Yıldız Teknik Universitetinin Elektronika və xəbərləşmə mühəndislkiyi fakultəsini bitirmi. 1994-cü ildə Studio Oyuncuları birliyində dərs almağa başlamış və burda müxtəlif tamaşalarda rol oynamışdır. Peşəkar aktyor karyerasına 1995-ci ildə Şahika Tekandın “Gerdanlaşma” filmi ilə başlayıb.
Gökçe Bahadır- Nurdan 1981-ci ildə İstanbulda doğulmuş. İstanbul Akademiyası Radio və televiziya fakultəsinin məzunudur. “Tatlı Hyata”, “Mühürlü güllür”, “ Hayat bilgisi”, “Yaprak dokumu” seriallarında çəkilib. Sacide Taşaner- Nadire Zafer Algöz- Bələdiyyə başçısı Mert Fırat- Hasan Ezgi Mola-Fatma Durukan Çelikkaya- Ozan
Mənbə
http://www.dedemininsanlari.com/#
Xarici keçidlər
•	Dedemin İnsanları Filmi Resmi Sitesi
•	Facebook Dedemin İnsanları Sayfası
Adi süngərlər
—  aləminin  tipinə aid heyvan sinfi.
Çoxalması
Mülayim qurşaq ərazilərində göl süngərləri qışda çoxsaylı qış tumurcuqları (gemmul) yaradaraq məh volur. Gemmula xarici müdafiə örtüyü ilə əhatə olunmuş, qida maddələri ilə zəngin olan, 1 mm diametrə malik kürəvari amöbəbənzər hüceyrələrdir. Yazda gemmullardan cavan süngərlər törənir.thumb|right|250px|[[Acarnus erithacus]]
Torpaq mikroorqanizmləri
Torpaq mikroorqanizmləri
Torpaq mikroorqanizmlərin növləri
Torpaqda mikroorqanizmlərin bir çox növləri – bakteriyalar, aktinomisetlər və göbələklər məskən salmışdır. Hesablamalar göstərir ki, çürüntülü torpağın 2-15 sm dərinlikdə olan qatının 1 qr torpağında 1-dən 10 milyarda qədər bakteriya, 20 milyon şüalı göbələk, 100 minə qədər göbələklər, 100 min yosunlar, 1 milyona qədər ibtidailər və s. olur.
Torpaqda mikroorqanizmlərin rolu
Mikroorqanizmlər torpaqda heyvan və bitki qalıqlarını sadə mineral birləşmələrə parçalayıb, onları yenidən bitkilərin və heyvanların istifadəsinə qaytarırlar. Bitkilərin karbohidratlı qidası üzvi maddələrin mikroorqanizmlər tərəfindən CO2 -yə qədər parçalanması nəticəsində əmələ gəlir. Torpaqda mənimsənilə bilən azotlu maddələr də mikroorqanizmlərin iştirakı ilə əmələ gəlir. Torpağın fiziki və kimyəvi xüsusiyyətlərindən asılı olaraq, oradakı mikroorqanizmlər həm sayca, həm də növ tərkibinə görə dəyişirlər.
Torpağın mikrobiotası
Torpağın mikrobiotasına onun tipi, ilin fəsilləri, torpağın şumlanması, ona müxtəlif gübrələrin verilməsi və s. böyük təsir göstərir. Zəif qələvili əkin torpaqlarında bakteriyaların miqdarı çox, nisbətən turş, bataqlıq və ya torflu torpaqlarda isə az olur. Aparılan mikrobioloji təhlillər göstərir ki, 1 q çox məhsuldar torpaqda orta hesabla 50 milyard və daha çox mikroorqanizmlər vardır ki, bunların ən çox miqdarı yaz və payız fəsillərinə təsadüf edir. Torpağın mikrobiotası öz müxtəlifliyi ilə də kəskin fərqlənir. Burada qeyd olunduğu kimi, onda bakteriyalar, aktinomisetlər, maya və kif göbələkləri, yosunlar, ibtidailər və s. yayılmışdır. Bunlarla yanaşı, torpaqda çoxlu miqdarda nitritləşmə aparan, azot fiksə edənlər, sellülozanı parçalayanlara da rast gəlmək olur. Aktinomisetlər mikroorqanizmlərin ümumi miqdarının 10-30%-ni təşkil edirlər. Bunlar əlverişli mühitdə çoxlu spor əmələ gətirməklə hədsiz çoxalır. Aktinomisetlər az rütubət sevəndirlər. Mikroorqanizmlərin miqdarı torpaq qatlarında qeyri-bərabər yayılmışdır. Onların ən çox sayı 5-10 sm torpaq qatında müşahidə olunur. Torpağın ən üstündə, quraqlıq və günəş şüalarının təsirinə məruz qaldıqlarından mikroorqanizmlər sayca çox az olurlar. Torpağın dərinliyi artdıqca mikroorqanizmlərin miqdarı da azalır. Bu da mikroorqanizmlərə lazım olan qida maddələrinin, eləcə də oksigenin aşağı qatlara getdikcə azalması ilə əlaqədardır.
Baccharis rivularis
— fəsiləsinin  cinsinə aid biki növü.
Ruelliya
—  aləminin  dəstəsinin  fəsiləsinə aid bitki cinsi.
Növləri
[[SS 2 (*
Qavrilo Prinsip
Qavrilo Prinsip – 1914-cü il iyunun 28-də Sarayevoda Avstriya taxt-tacının vəliəhdi, ershersoq Frans Ferdinandı və onun xanımı Sofiya Hohenberqi qətlə yetirmiş serb milliyyətçisi. Bu qətl Birinci dünya müharibəsinin başlanması üçün bəhanə rolunu oynamışdır.
Həyatı
Milliyyətcə serb olan (üzərində qurulmuş məhkəmə prosesinin stenoqrafik hesabatına görə, yəhudi) Prinsip Bosniya və Herseqovinanın Oblyay kəndində kasıb poçtalyon ailəsində anadan olmuşdu. Doğulduğu ailədə 9 uşaqdan 6-sı erkən yaşda xəstəlikdən ölmüşdü. Özü isə hələ körpə vaxtlarından vərəm xəstəliyindən əziyyət çəkirdi. Sarayevo və Tuzlada orta məktəbi bitirdikdən sonra 1912-ci ilin mayında Belqrada gəlir və Serbiyada gizli fəaliyyət göstərən anarxist-millətçi "Mlada Bosna" (Gənc Bosniya) təşkilatına üzv olur. Bu təşkilat Serbiyada fəaliyyət göstərən "Çerna Ruka" (Qara əl) cəmiyyətinin bir qolu idi.
Qətl
1914-cü il iyunun 28-də ershersoq Frans Ferdinand və xanımı Sofiya Hohenberq Avstriya-Macarıstan imperiyasının Bosniya və Herseqovinadakı canişini general Oskar Potiorekin dəvəti ilə hərbi təlimlərin gedişini izləmək məqsədilə Sarayevoya gəldilər. Dəmir yolu vağzalından şəhərin mərkəzinə doğru irəliləyən avtomobil korteji qabaqcadan onları gözləyən və aralarında Qavrilo Prinsipin də olduğu 6 nəfərdən ibarət terrorçu qrupun hücumuna məruz qaldı. Qrup üzvlərindən biri, Nedelko Çabrinoviç əlindəki qumbaranı avtomobil karvanına tərəf atdı, lakin qumbara ershersoqun və xanımının əyləşdiyi ikinci avtomobilə yox, üçüncüsünə dəydi və sürücü ilə yanaşı ətrafdakı bir neçə polisin və mülki şəxsin ölümünə səbəb oldu. Uğursuzluğu görən Çabrinoviç dərhal üzərindəki kalium-sianidi içdi və özünü yaxınlıqdakı çaya atmaq istədi, ancaq zəhər ona heç bir təsir etmədi və tezliklə o ətrafdakı kütlə tərəfindən yaxalanıb polisə təhvil verildi. Sui-qəsd baş tutmadı.
Vəliəhd şəhər bələdiyyəsində çıxış etmək üçün bura gəldi. Çıxışdan sonra ona şəhəri tərk etmək təklif olunsa da o, qumbaranın partlamasından zərər çəkmiş şəxslərə baş çəkmək üçün şəhər xəstəxanasına yollandı. Onu və xanımı Sofiyanı daşıyan üstüaçıq avtomobil Frans İosif küçəsindən keçərkən, təsadüfən bu küçədə yerləşən kafedə oturmuş Qavrilo Prinsip onları gördü. O, qaçaraq avtomobilə yaxınlaşdı və onun üzərinə çıxaraq Frans Ferdinandın və xanımının başına və qarnına bir neçə dəfə "Brauninq" tipli tapançadan atəş açdı. Onları tibbi yardım göstərmək üçün dərhal general Potiorekin malikanəsinə çatdırmağa çalışsalar da güllə yaraları çox ağır olduğundan əvvəlcə Frans Ferdinand, 10 dəqiqə sonra isə xanımı Sofiya Hohenberq yoldaca vəfat etdilər. Üstəlik Sofiya hamilə idi.
Q. Prinsip isə yaxalanmamaq üçün üzərindəki zəhəri içsə də, qusaraq qaytardı. Tapançada qalan güllələrlə özünü öldürmək istəyərkən yaxınlıqdakı adamlar tərəfindən yaxalandı. Bu zaman onu elə döymüşdülər ki, həbsxanada əlini amputasiya etmək məcburiyyətində qalınmışdı.
Məhkəmə
Avstriya-Macarıstan qanunlarına görə 20 yaşı olmadığı üçün Qavrilo Prinsipə ölüm cəzası tətbiq olunmadı və mümkün olan maksimum müddətə, 20 il həbs cəzasına məhkum edildi. Lakin o, 28 aprel 1918-ci ildə həbsxanada vərəm xəstəliyindən vəfat etdi.
Məhkəmə işinin gedişində bu qətlin arxasında Serbiya hökumətinin dayandığı aşkar edildi və nəticədə Avstriya-Macarıstan Serbiyaya İyul ultimatumunu elan etdi. Ultimatumun şərtləri ilə tam razılaşmadığına görə 1914-ci il iyulun 28-də Avstriya-Macarıstan İmperiyası Serbiyaya müharibə elan etdi. Avqustun ilk həftəsində müharibəyə Almaniya, Rusiya, Böyük Britaniya və Fransanın da qoşulması ilə bu müharibə Birinci dünya müharibəsinə çevrildi.
Kolubara dairəsi
Kolubara dairəsi (Колубарски управни округ) — Serbiyanın qərb hissəsində yerləşən dairə.
İnzibati bölgüsü
Dairənin ərazisi 6 icmaya bölünüb:
Amblyseius kaguya
— fəsiləsinin   cinsinə aid heyvan növü.
Dinamik manqalar
Dinamik manqa— Avtomatik idarəetmə nəzəriyyəsinə aid anlayışdır.
Dinamik manqaların növləri
Funksional təyinatlarından, konstruktiv quruluşlarından, mürəkkəbliyindən, fiziki təbiətindən asılı olmayaraq dinamiki sistemləri elementar manqaların (bəndlərin) vəhdədi şəklində göstərmək olar. Belə manqalar eyni tipli riyazi modellərlə yazıldığından tipik manqalar da adlanırlar. Tipik manqalar birinci və ikinci tərtibli diferensial tənliklərlə yazılırlar. Tipik manqaları aşağıdakı qruplara ayırmaq olar:
Bir tərtibli aperiodik manqa
Praktikada ən geniş yayılmış manqalardan biri də aperiodik (ətalətli, və ya birtutumlu ətalətli) manqadır. Bu manqanın giriş və çıxış dəyişənləri arasında əlaqə aşağıdakı diferensial tənliklə ifadə olunur:
Burada T - manqanın zaman sabiti, k- gücləndirmə əmsalıdır. Manqanın zaman sabiti elə bir zaman müddətdir ki, əgər y(t) çıxış kəmiyyəti ilk anda aldığı dy(t)/dt,t=0,  y(t) əyrisinə sıfır nöqtəsində çəkilmiş toxunanın bucaq əmsalının qiyməti) sürəti ilə dəyişməkdə davam etsə idi, onda o öz y(∞)=ku   qərarlaşma qiymətinə T müddətindən sonra çatardı. Həqiqətdə isə,  y(y)-nin dəyişmə sürəti azaldığından o,   halında T müddətinə öz qərarlaşma qiymətinin yalnız  63.2%-ni alır.
Böyük anda sadiqik (film, 1981)
Böyük anda sadiqik qısametrajlı sənədli filmi rejissor Elxan Qasımov tərəfindən 1981-ci ildə çəkilmişdir. "Azərbaycanfilm" kinostudiyası nda istehsal edilmişdir. Filmin qəhrəmanları xalqın rifahını daha da yaxşılaşdırmaq andına əməlləri, əməkləri ilə cavab verən Azərbaycanın kənd təsərrüfatı qabaqcıllarıdır.
Məzmun
Operativ-publisistik filmin qəhrəmanları xalqın rifahını daha da yaxşılaşdırmaq andına əməlləri, əməkləri ilə cavab verən Azərbaycanın kənd təsərrüfatı qabaqcıllarıdır.
Mənbə
Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 268.
Həmçinin bax
Azərbaycan filmlərinin siyahısı 1981-ci ilin Azərbaycan filmləri 1980-ci illər Azərbaycan filmlərinin siyahısı
Angel Beats!
— Seyci Kişinin rejissorluğu ilə P.A. Works və Aniplex tərəfindən istehsal olunmuş 13 seriyadan ibarət anime serialı. Anime serialının istehsalında Cun Maeda böyük rol oynamışdır. Ssenarini o yazmış, musiqini Anant-Garde Eyes qrupu ilə birlikdə bəstələmiş, Na-Ga ilə birlikdə personajları dizayn etmişdir. Maeda və Na-Ga vizual roman brendi olan Key şirkətinin əməkdaşlarıdırlar və hər ikisi "Kanon", "Air" və "Clannad" vizual romanlarının istehsalında iştirak etmişdilər. Anime serialı Yaponiyada 2010-cu ilin 3 aprelindən 26 iyununa kimi yayımlanmışdır. Birinci OVA seriyası 2010-cu ilin dekabrında, ikinci OVA seriyası 2015-ci ilin iyununda buraxılmışdır. Anime serialında hadisələr axirət dünyasında baş verir və hadisələrin əsas diqqət mərkəzində olan personaj öldükdən sonra yaddaşını itirən Yuzuru Otonaşi adlı oğlandır. Otonaşi axirət dünyasındakı bir məktəbə qatılır və Yuri Nakamura adlı qızla rastlaşır. Yuri onu Axirət Dünyası Cəbhəsi adlı təşkilata qoşulmağa dəvət edir. Yurinin başçılıq etdiyi bu təşkilatın əsas məqsədi məktəb şurasının prezidenti və fövqəltəbii güclərə malik Mələyə qarşı döyüşməkdir.
Key şirkəti ASCII Media Works nəşriyyatının "Dengeki G's Magazine" jurnalı ilə əməkdaşlıq edərək layihəni mediafranşizə çevirmişdir. "Dengeki G's Magazine" və "Dengeki G's Comic" jurnallarında 4 manqa adaptasiyası nəşr olunmuşdur: ikisi Haruka Komovatanın, ikisi Yuriko Asaminin rəssamlığı ilə. Maeda və GotoP tərəfindən hazırlanmış qısa hekayələr seriyası "Dengeki G's Magazine" jurnalında 2009-cu ilin noyabrından 2010-cu ilin mayına kimi serializasiya olunmuşdur. "Angel Beats!"-i reklam etmək üçün iki internet-radio verilişi yayımlanmışdır. Key tərəfindən Windows platforması üçün istehsal olunmuş vizual roman 26 iyun 2015-ci ildə buraxılmışdır.
"Angel Beats!" ümumilikdə tənqidçilər tərəfindən müsbət rəylər almışdır. Bir rəydə musiqi performansları, yumor və döyüş kimi individual elementlərin bir-birini tamamlaması təriflənmiş, lakin digər bir rəydə hekayənin müxtəlif elementlərlə həddən artıq "yüklənməsi" tənqid olunmuşdur. P.A. Works döyüş səhnələrinin animasiyasına və istifadə olunan silahların ətraflı təsvir edilməsinə görə təriflənmişdir. Tənqidçilərə görə anime serialının ən çatışmayan cəhəti çox qısa olmasıdır, çünki bir çox personajların keçmiş ilə bağlı hekayələri açıqlanmamış qalmasına səbəb olur. Anime serialı 2010-cu ildə baş tutmuş 14-cü Yaponiya Media Sənəti Festivalında jürilər tərəfindən "məsləhət görülən iş" seçilmişdir.
Məzmun
Arzusuna çatıb yox olan ilk SSS üzvü Dead Girl Monster musiqi qrupunun vokalisti Masami İvasava olur. Əsl adı Kanade Taçibana olan Mələk məktəb şurası prezidenti statusunu itirir və onu Ayato Naoy əvəz edir. Naoy hipnoz qabiliyyətindən istifadə edərək NPC-ləri SSS-ə qarşı döyüşməyə məcbur edir, amma Otonaşi Naoyu dayandıra bilir və Naoy sonda SSS-ə qatılır. Naoyun hipnoz qabiliyyətinin köməyi ilə Otonaşi ölümündən əvvəlki yaşadıqlarını xatırlayır, amma təşkilatda qalmaq qərarına gəlir. Otonaşi Kanade ilə dostlaşır və onu SSS-in fəaliyyətində iştirak etməyə dəvət edir. O, əvvəlki həyatında yaşadıqlarını tamamilə xatırladıqdan sonra Kanade ilə əməkdaşlıq edərək digər SSS üzvlərinə arzularına çatmağa kömək etməyə başlayır. Kanade planları üzrə məktəb şurası prezidenti vəzifəsinə qayıdır. Dead Girl Monster qrupunda İvasavanın yerini dolduran Yui arzusuna çatıb bu dünyadan gedən ikinci şəxs olur.
Sirli kölgə bədheybətləri SSS-ə hücum etməyə başlayanda Takamatsu bədheybətlərin biri tərəfindən "yeyilir" və NPC-yə çevrilir. Otonaşi digər SSS üzvləri ilə bu hadisə haqqında müzakirə aparır. Sonda SSS üzvləri, eləcə də, Dead Girl Monster qrupunun üzvləri və Gildiyanın lideri Çaa NPC-yə çevrilmək əvəzinə bu dünyadan yox olmaq qərarına gəlirlər. Yuri kölgə bədheybətlərin səbəbkarı olan, bu dünyada sevgi qeydə alınanda dünyanın əsl cənnətə çevrilməsinin qarşısını almaq və bu dünyanı limb vəziyyətində saxlamaq üçün aktivləşən kompüterləri tapıb məhv edir. Bu dünyanı hələ tərk etməyən son şəxslər — Otonaşi, Yuri, Kanade, Hinata və Naoy özləri üçün məzuniyyət tədbiri təşkil edirlər və bir-birilərinə təşəkkürlərini bildirirlər. Naoy, Yuri və Hinata da dünyanı tərk edirlər. Ən sonda Otonaşi Kanadedən öyrənir ki, o öldükdən sonra ürəyi Kanadeyə verilibmiş və Kanadenin ən böyük peşmançılığı buna görə Otonaşiyə təşəkkür edə bilməmək imiş. Kanade ona təşəkkür etdikdən və bu dünyanı tərk etdikdən sonra Otonaşinin qəlbi sınır. Epiloqda Otonaşi və Kanadeni xatırladan iki nəfərin real həyatda küçədə bir-biriləri ilə rastlaşdıqları göstərilir. Alternativ bir epiloqda isə Otonaşi axirət dünyasını tərk etməyib bura gələn insanlara bu dünyanı tərk etməyə kömək edir.
Yan
thumb|400px|right|"Angel Beats!"-in personajları (soldan sağa): İrie, Sekine, Takamatsu, Matsuşita, TK, Naoy, Otonaşi, Yuri, Mələk (Kanade), Noda, Hinata, Yui, Oyama, Fucimaki, İvasava, Hisako, Takeyama, Şiina və Yusa.
Konsepsiya
"Angel Beats!"-in orijinal yaradıcıları Cun Maeda və Key-dən Na-Ga ASCII Media Works nəşriyyatının "Dengeki G's Magazine" jurnalının 2009-cu il iyul sayı üçün müsahibə vermişdilər. Key altıncı vizual romanı "Little Busters!"-in ilk buraxılışını tamamladığı zamanlarda Aniplex-in əməkdaşı Hironori Toba (özü Key-in işlərinin fanatıdır) 2007-ci ilin oktyabrında yeni orijinal anime serialının istehsalında əməkdaşlıq etməsi üçün Cun Maeda ilə görüşmüşdür. Maeda Toba və Aniplex ilə aylıq görüşməyə başlamış və tədricən hekayə formalaşmışdır. Aniplex Maedanın "Key kimi həm güldürən, həm də ağladan anlara malik" ssenari yazmasını çox istəyirdi, lakin ilk başda Maeda "Little Busters!"-dən daha əyləncəli hekayə yazdı, çünki o, belə düşünürdü ki, o, "Key kimi hekayə" baxımından artıq "Little Busters!" ilə limitə çatmışdı. Lakin bir gün Maedanın ağlına hekayədəki hadisələrin axirət dünyasında baş verməsi ideyası gəldi. Bundan əlavə, bu dünyada hər kəs ölü olacaq və hər kəs ölüm qorxusu olmadan kəskin və qeyri-adi döyüşlərə qatılacaqdı. Maedaya görə anime serialının əsas mövzusu "həyat"dır. Personajların öz qismətlərinə qarşı döyüşmələrinə baxmayaraq "həyat" "Angel Beats!"-də qiymətli və möhtəşəm şey kimi təsvir olunur.
2008-ci ilin əvvəllərində Maeda personaj dizayneri kimi Na-Ga-nın namizədliyini irəli sürdü. Na-Ga narahat idi ki, kompüter qrafikalarına görə işlər yubana bilər, lakin kompüter qrafikasındakı təcrübəsindən istifadə edərək vəziyyəti ələ aldı. Maedanın Na-Ga-nı seçmə səbəbi "Little Busters!" üçün dizayn etdiyi personajlar və səmimiliyi idi. Na-Ga Yurini liderə xas xüsusiyyətlərlə dizayn etdi, lakin Yurini qara saç sarğısı ilə təsvir etmək Maedanın tələbi idi. Çünki Maedanın "Persona 4" videooyununda ən sevdiyi personaj olan Yukiko Amaqi də saç sarğısı (amma qırmızı) taxırdı. Yurinin saçının uzunluğu və yaşıl lentin əlavə olunması istehsal komitəsinin görüşlərində müəyyənləşdirildi. Mələyin orijinal konsepsiyası cəsur, döyüşkən qız ideyası ilə başladı. Maeda bildirmişdi ki, Mələyin görünüşü istehsal zamanı tamamilə dəyişmişdi və ilk başlarda "Kara no Kyōkai" ranobe seriyasındakı Şiki Ryoqi personajına bənzəyirdi. Sonda Mələyin "səssiz və müəmmalı qız" olması qərara alındı. Na-Ga Otonaşinin dizaynı üzərində işləməyə başlamazdan qabaq Maeda ona demişdi ki, çəkəcəyi hər şey yaxşı olacaq və əsas odur ki, bir şey çəksin. Sonda Na-GA Otonaşi və Hinatanın prototiplərini dizayn etdi. Bəzi personajların Maeda tərəfindən verilən başlanğıc halları qeyri-müəyyən idi. Məsələn, Maeda Na-Ga-dan Girls Dead Monster qrupu üçün bas gitaraçı (Sekine) və tez-tez ingilisdilli ifadələrdən istifadə edən müəmmalı personaj (TK) çəkməsini istəmişdi.
Yaradılma
"Angel Beats!"-in Aniplex prodüseri Hironori Toba "Dengeki G's Magazine" jurnalının 2009-cu il noyabr sayına verdiyi müsahibədə bildirmişdi ki, hərəsi 21 dəqiqə çəkən 13 seriyadan ibarət anime serialı Maedanın göz önündə canlandırdığı bütün hekayəni nəql etmək üçün kifayət deyildi. Buna görə də zaman məhdudiyyətinə görə animedə göstərilə bilməyən bir neçə hekayə üçün şəkilli qısa hekayələrdən və manqalardan istifadə olundu. Toba istəmişdi ki, serialın fanatları bütün media növlərindən istifadə edərək əylənə bilsinlər. Maeda ssenari yazarkən biznes görüşləri üçün Tokio ilə Osaka arasında gedib gəlməyi yorucu və bütün ssenarini təkbaşına yazmağı çətin hesab etdi, çünki indiyi qədər Key-in bir üzvü kimi heç bir oyununun istehsalında belə şey etməmişdi. Ssenarini üzərində işlədikdən sonra musiqiyə keçdi. O, bundan böyük zövq almış və yorulmamışdır. Maeda Girls Dead Monster qrupu üçün 15 mahnı bəstələdi və hər mahnını bəstələmək üçün təxminən 2 gün sərf etdi. Maeda bildirmişdi ki, açılış və bağlanış mahnılarını elə bəstələmişdi ki, sanki o yox, başqası bu mahnıları bəstələyib.
180px|left P.A. Works studiyasının istehsalçı studiya kimi seçilməsinə gəldikdə isə Toba bu studiyanın daha əvvəl "Fullmetal Alchemist" (2003–4) animesindəki (ara animasiya) və "Darker than Black" (2007) animesindəki (istehsalda kömək) işlərini nəzərə aldı (hər iki animenin istehsalında Aniplex də kömək etmişdi). P.A. Works-un orijinal istehsalı olan "True Tears" animesinin sadəcə ilk 3 seriyasını izləyən Toba bu animenin yüksək keyfiyyətindən müsbət mənada şoka düşdü, istehsal heyəti ilə görüşmək üçün P.A. Works-un Toyama prefekturasındakı studiyasına getdi və Aniplex-in istehsalda əməkdaşlıq edəcəyini ümid etdi. Növbəti həftə Maeda animeni çəkəcək studiyanı müəyyənləşdirmək məsələsini gündəmə gətirdi, onun da "True Tears"-ı izlədiyini bildirdi və P.A. Works studiyası ilə maraqlandığını dedi. Bundan qısa müddət sonra Toba P.A. Works studiyasına rəsmi təklif etdi.
Maeda zarafatların "Angel Beats!"-in əhəmiyyətli hissəsi olmasını istəyirdi. Buna görə də Toba Seyci Kişini rejissor kimi gördü, çünki onun təcrübəsinə güvənirdi. P.A. Works studiyasının təmsilci direktoru Kenci Horikava Kişi ilə "oyun ssenaristi tərəfindən yazılmış məktəb komediyası" üzərində işləməsi barədə görüşdü. Lakin Kişi animenin sadəcə komediya deyil, gözəçarpan döyüş səhnələri, canlı musiqi performansları və dram kimi digər aspektlərdən də ibarət olduğunu da qeyd etmişdir. Kişi demişdi ki, normal halda bu aspektlərin öhdəsindən gəlmək onun üçün təzyiq yarada bilərdi, lakin Maedanın ssenari ilə bağlı uzlaşmaz münasibətinin verdiyi motivasiya ona kömək etdi. Bütün üzvlərinin qız olduğu Girls Dead Monster qrupunu əlavə etmək qərarı Maedanın seriala çox fərqli və maraqlı elementlər daxil etmək niyyəti ilə bağlı idi.
Kişi xüsusilə səs və musiqi rejissorunun Satoki İida olmasını tələb etdi. Maeda musiqi üzərində işlədiyindən İida ssenarinin korrektə edilməsində də kömək etdi. İida "Dengeki G's Magazine" jurnalının 2010-cu il aprel sayına verdiyi müsahibədə bildirmişdi ki, Maeda və Anant-Garde Eyes qrupu onun serialda istifadə olunan arxaplan musiqisinə minimalist baxış bucağından yanaşmaq fikrini qəbul etmişdilər. İida qəbul etmişdi ki, bu musiqi janrından istifadə etmək adətdən kənar idi və düzgün musiqini əldə etmək o, Maeda and Anant-Garde Eyes ilə bir çox sınaqlar keçirdilər. Maeda və Anant-Garde Eyes fərdi keyfiyyətli musiqi trekləri yaratmağa çalışırdılar, İida isə arxaplan musiqisi kimi istifadə olunacaq musiqi əldə əldə etməyə çalışırdı və bu, istehsal prosesində problemlərə səbəb olmuşdu. İida başa düşdü ki, musiqi ilə qrafiklərin birləşərək aralarında sinxronizasiya yaratması vacib idi. Toba əvvəlcə personaj dizaynerini və baş animasiyaçı kimi Katsuzo Hiratanı fikirləşdi, çünki o, işini tez, amma yerli-yerində bitirmək bacarığına malik idi. Bu, Tobanın Hiratanı baş animasiyaçı kimi "Strike Witches" (2008) üzərindəki işini gördükdən sonra olmuşdu və Toba onun "Angel Beats!" heyətinə qatılmasını istəyirdi. Maeda da Hirata üçün öz müsbət rəyini bildirdi.
Yayım və bölüşdürmə
13 seriyadan ibarət "Angel Beats!" anime serialı Seyci Kişinin rejissorluğu P.A. Works və Aniplex tərəfindən istehsal olunmuşdur. Anime Yaponiyada 3 aprel 2010-cu ildən 26 iyun 2010-cu ilə kimi CBC televiziya şəbəkəsi vasitəsilə yayımlanmışdır. Mart ayının əvvəllərində təşkil olunan xüsusi lotereyada qalib gələn şəxslər 22 mart 2010-cu ildə animenin birinci seriyasına daha tez baxa bilmişdilər. Serialın yaradıcısı Cun Maeda ssenarini yazmışdır. Baş animasiyaçı Katsuzo Hirata Na-Ga-nın orijinal dizaynlarından istifadə edərək anime üçün personajları dizayn etmişdir. Səs və musiqidən Satoki İida məsul olmuşdur.
Anime serialı 7 BD/DVD cildi şəklində 23 iyundan 22 dekabr 2010-cu ilə kimi məhdud və daimi nəşrlərlə buraxılmışdır. BD/DVD cildlərinin birinci, dördüncü və altıncı məhdud nəşrlərinə Cun Maeda tərəfindən yazılmış və anime seyüları tərəfindən səsləndirilmiş 3 Drama CD daxil edilmişdir. Yeddinci BD/DVD cildi isə OVA seriyası və əlavə epiloqla birlikdə buraxılmışdır. Hər BD/DVD cildinə animenin seyüləri tərəfindən səsləndirilmiş və Maeda tərəfindən yazılmış personaj rəyləri əlavə olunmuşdur. BD boks-seti Yaponiyada 24 iyun 2015-ci ildə buraxılmışdır və boks-setə bir başqa OVA seriyası daxil edilmişdir. Sentai Filmworks distribüter Section23 Films ilə animeni lisenziyalaşdırmış və BD/DVD şəklində 26 iyul 2011-ci ildə buraxmışdır. Siren Visual animeni Avstraliya və Yeni Zelandiya üçün lisenziyalaşdırmışdır. Manga Entertainment isə animeni Böyük Britaniya üçün lisenziyalaşdırmış və BD/DVD şəklində 25 iyun 2012-ci ildə buraxmışdır. 3 noyabr 2017-ci ildə Sentai Filmworks öz buraxılışlarını anons etmiş, daha sonra anime kataloqlarından və Hidive onlayn yayım xidmətindən yığışdırılmışdır.
Musiqi
Anime üçün musiqi Cun Maeda və Anant-Garde Eyes musiqi qrupu tərəfindən bəstələnmişdir. Anant-Garde Eyes musiqi aranjirovkası ilə də məşğul olmuşdur. Musiqi Key şirkətinin Key Sounds Label səsyazma leyblı tərəfindən buraxılmışdır. Açılış mahnısı Lia tərəfindən ifa olunan "My Soul, Your Beats!" mahnısı, bağlanış mahnısı isə Aoy Tada tərəfindən ifa olunan "Brave Song"  mahnısıdır. Hər iki mahnıdan ibarət "My Soul, Your Beats! / Brave Song" adlı sinql 26 may 2010-cu ildə məhdud (CD+DVD) və daimi (CD) nəşrlərdə buraxılmışdır. Məhdud nəşrin DVD-sinə açılış və bağlanış videoları əlavə olunmuşdur (sözlərsiz). Hekayədəki uydurma Girls Dead Monster musiqi qrupu real həyatda Marina və LiSA-dan ibarətdir. 2010-cu ildə Girls Dead Monster musiqi qrupu üçün hazırlanmış beş sinql buraxılmışdır. Birinci sinql "Crow Song" 23 apreldə buraxılmışdır və sinqla Marina tərəfindən oxunan mahnılar daxildir. LiSA tərəfindən ifa olunan mahnıların daxil edildiyi ikinci və üçüncü sinqllar — "Thousand Enemies" və "Little Braver"  uyğun olaraq 12 may və 9 iyunda buraxılmışdır. 8 dekabrda həm Marina tərəfindən ifa olunan "Last Song" adlı dördüncü sinql, həm də LiSA tərəfindən ifa olunan  adlı beşinci sinql buraxılmışdır. "Keep The Beats!" adlı Girls Dead Monster albomunun buraxılma tarixi 30 iyun 2010-cu ildir. Albomun instrumental treklərin daxil edildiyi versiyası 256 səhifəlik musiqi qrupu kitabı ilə 28 iyul 2010-cu ildə buraxılmışdır. 28 iyul 2010-cu ildə animenin orijinal saundtreki iki CD seti şəklində yayımlanmışdır. "Rare Tracks" adlı Girls Dead Monster mini-albomu 28 dekabr 2014-cü ildə buraxılmışdır.
Konsertlər
"Angel Beats!"-i tanıtmaq üçün bir neçə canlı performans baş tutmuşdur. İlk belə konsert 24 aprel 2010-cu ildə Tokionun Şibuya rayonunda yerləşən "Tower Records"-da baş tutmuşdur: Marina və LiSA 4 mahnı ifa etmişdirlər. İlk iki mahnı "Crow Song" və "Alchemy" duet şəklində, üçüncü mahnı "My Song" Marina tərəfindən, dördüncü mahnı "My Soul, Your Beats!" LiSA tərəfindən ifa olunmuşdur. 5 iyun 2010-cu ildə eyni yerdə Lia və Aoy "My Soul, Your Beats! / Brave Song" sinqlındakı mahnılarını, Tada və LiSA "Crow Song" mahnısını (duet şəklində), Lia və LiSA "My Soul, Your Beats!" mahnısı (duet şəklində) ifa etmişdirlər. 1 avqust 2010-cu ildə Tokionun Koto rayonundakı "Coast" studiyasında baş tutan "Angel Beats! Fes.: Thousand Bravers" adlı konsertdə müğənnilər Lia, Tada, Marina, LiSA və Karuta, eləcə də, anime serialında personajları səsləndirən şəxslər çıxış etmişdirlər.
3 avqustdan 2 sentyabr 2010-cu ilə kimi LiSA-nın iştirakı ilə bütün Yaponiyada "Girls Dead Monster starring LiSA Tour 2010: Keep The Angel Beats!" adlı konsert turu baş tutmuşdur. Konsert turunun son performansını əks etdirən "Girls Dead Monster starring LiSA Tour 2010 Final: Keep The Angel Beats!" adlı BD/DVD video albom boks-seti 1 iyun 2011-ci ildə Key Sounds Label tərəfindən KSLV-0001–0003 kataloq nömrəsi ilə buraxılmışdır. Girls Dead Monster musiqi qrupunun son konserti 27 dekabr 2010-cu ildə baş tutmuşdur: Tokio beynəlxalq forumunda baş tutmuş "Girls Dead Monster Last Live: Final Operation" adlı konsertdə Marina və LiSA çıxış etmişdirlər.
İnternet-radio verilişi
"Angel Beats!"-i reklam etmək məqsədilə 30 may 2009-cu ildən 31 mart 2010-cu ilə kimi 4 seriyalıq adlı internet-radio verilişi yayımlanmışdır. Verilişin aparıcısı Cun Maeda olmuş, veriliş boyunca prodüser Hironori Tova və Na-Ga kimi qonaqlar da qatılmışdırlar. Hər daimi yayımdan bir ay sonra adlı qısa veriliş yayımlanırdı. Serialı reklam etmək üçün "Angel Beats! SSS Radio" adlı başqa internet-radio verilişi də hazırlanmışdır. Bu veriliş ilk test yayımını 18 mart 2010-cu ildə həyata keçirmiş, 1 aprel 2010-cu ildən 31 mart 2011-ci ilə qədər həftəlik olaraq 51 seriyası yayımlanmışdır. Hibiki radio stansiyası tərəfindən istehsal olunmuş verilişin aparıcıları Harumi Sakuray (Yurinin səsləndiricisi), Kana Hanazava (Mələyin səsləndiricisi) və Eri Kitamura (Yuinin səsləndiricisi) olmuşdurlar. 23 iyun 2010-cu ildən 29 iyul 2011-ci ilə kimi 51 seriyanın cəmləndiyi 7 CD buraxılmışdır.
Manqa
Haruka Komovatanın rəssamlığı ilə hazırlanmış adlı yonkoma 30 oktyabr 2009-cu ildən 30 avqust 2013-cü ilə qədər ASCII Media Works nəşriyyatının "Dengeki G's Magazine" jurnalında nəşr olunmuşdur. Komovata "Angel Beats!" layihəsinin gedişatını göstərən və "Dengeki G's Magazine" jurnalında 2009-cu ilin sentyabrından 2010-cu ilin iyuluna kimi nəşr olunmuş manqanın da rəssamı olmuşdur. 18 dekabr 2010-cu ildən 27 noyabr 2013-cü ilə kimi ASCII Media Works nəşriyyatının Dengeki Comics EX imprinti altında "Angel Beats! The 4-koma" manqasının 4 tankobon cildi buraxılmışdır. Komovatanın rəssamlığı ilə çəkilmiş adlı yonkoma 30 oktyabr 2013-cü ildən 30 noyabr 2015-cı ilə kimi "Dengeki G's Magazine" jurnalında nəşr olunmuşdur. 24 oktyabr 2014-cü ildən 26 aprel 2016-cı ilə kimi bu manqanın iki cildi buraxılmışdır.
Yuriko Asaminin rəssamlığı ilə çəkilən "Angel Beats! Heaven's Door" manqasının serializasiyasına 30 mart 2010-cu ildə"Dengeki G's Magazine" jurnalında başlanılmışdır. Manqa 2014-cü ilin mayına kimi bu jurnalda nəşr olunmuş, 2014-cü ilin iyunundan 2016-cı ilin oktyabrına kimi "Dengeki G's Comic" jurnalında nəşr olunmuşdur. "Heaven's Door" manqası "Angel Beats! Track Zero" qısa hekayələrinə əsaslanır. "Angel Beats! Heaven's Door" manqasının ilk cildi 18 dekabr 2010-cu ildə ASCII Media Works nəşriyyatının Dengeki Comics imprinti altında nəşr olunmuşdur. 17 dekabr 2016-cı ildə sonuncu – 11-ci cildi buraxılmışdır. "Heaven's Door" Kadokawa Corporation şirkətinin ComicWalker veb-saytında və tətbiqində ingilis dilində yayımlanır,  Seven Seas Entertainment tərəfindən Şimali Amerika üçün lisenziyalaşdırılmışdır. 18 dekabr 2010-cu ildə ASCII Media Works tərəfindən "Angel Beats! Comic Anthology" adlı antologiya buraxılmışdır.
30 avqust 2017-ci ildə "Angel Beats! The Last Operation" adlı yeni manqa adaptasiyası "Dengeki G's Comic" jurnalında nəşr olunmağa başlamışdır. Manqanın rəssamı Yuriko Asami, yazıçısı Cun Maeda, personaj dizayneri Na-Ga-dır. Manqa SSS üzvlərinin bu dünyaya gəlmə səbəblərini araşdıracaq.
Vizual roman
2010-cu ildə Cun Maedanın "Angel Beats!"-in videooyun adaptasiyası üçün ssenari yazdığı məlum olmuşdur. Oyun rəsmi olaraq 2013-cü ilin sentyabrında anons edilmişdir. Oyun Key tərəfindən istehsal olunmuş, Cun Maeda istehsalçı komandanın dizayneri və ssenaristlərdən biri olmuşdur. Digər iki ssenarist daha əvvəl "Clannad" üçün ssenari yazan Kay və daha əvvəl "Tomoyo After: It's a Wonderful Life" və "Little Busters!" üçün ssenari yazan Leo Kaşida idi. Art-direktor və personaj dizayneri Na-Ga təyin olunmuşdur. Vizual roman bütün yaş qrupları üçün nəzərdə tutulmuş və altı cildə bölünmüşdür. "Angel Beats! 1st Beat" adlı birinci cild 26 iyun 2015-ci ildə Microsoft Windows platforması üçün buraxılmışdır. Birinci cild anime serialının 10-cu seriyasına qədər İvasava, Matsuşita və Yuinin Otonaşi ilə yolları haqqındadır. Növbəti cildlər qalan personajların yollarını əhatə edir.
Tənqidi qəbul
"Angel Beats!" ümumilikdə müsbət rəylər almışdır. Anime News Network saytının tənqidçisi Teron Martin fərdi elementlərin — Girls Dead Monster qrupunun musiqili performans səhnələrinin, gülməli səhnələrin və döyüş səhnələrinin birlikdə verilməsinə görə anime serialını tərifləmişdir. Martinə görə fövqəltəbii animedə əsas mövzu keçmiş həyatları ilə əlaqələrini itirmiş ruhlardır, lakin o, "Angel Beats!"-i "tamamilə qeyri-adi" adlandırmışdır, çünki bütün personajlar ruhdurlar və hamısı bir yerdə — axirət dünyasında toplaşıblar. Anime serialında "davam edən ayırdedici xüsusiyyət fərdi şəkildə sağ qalmağın mənasıdır" və Martin bunu "Yaponiya məktəbləri tərəfindən şagirdlərə təlqin edilmiş ciddi konformizmin hiyləgər hökmü" adlandırmışdır. Ümumilikdə, əylənmək üçün animelərlə böyük tanışlığın əhəmiyyətli olmamasına görə "Angel Beats!" təriflənmişdir.
DVD Talk veb-saytının tənqidçisi Con Sinnott ssenarini gedişatına və gözlənilməz yollarla dəyişməsinə bəyənmişdir: "Süjet xətti tez inkişaf edir və anime serialının sonunda başlanğıcdan tamamilə fərqli hal alır". Həm Martin, həm Sinnotun fikrincə anime serialı çox qısadır, buna görə də bir çox personajlar haqqında ətraflı məlumat ilə tanış olmaq olmur. THEM Anime Reviews-dan Stiq Höqset animeni qismən sərt tənqid etmişdir, çünki onun fikrincə "mümkün qədər çox insanı razı salmaq üçün hekayəyə həddən artıq çox element daxil edilib". Höqsetə görə anime serialında "maraq oyadan personajlar" yoxdur və istifadə olunmuş yumor zəhlətökəndir. Lakin Höqset Martin kimi P.A. Works studiyasını döyüş səhnələrinin animasiyasına görə tərifləmişdir. Martin əlavə etmişdi ki, istifadə olunmuş silahların və instrumentlərin ətraflı təsvir olunması üçün böyük iş görülmüşdür.
"Angel Beats!"-in Osakanın MBS kanalı tərəfindən 8 may 2010-cu ildə yayımlanan 6-cı seriyası 4,9 %-lik reytinq əldə etmişdir və bu göstərici MBS kanalının keçən 3 ildə "Anime Shower" taymslotunda əldə etdiyi ən yüksək reytinq olmuşdur. "Angel Beats!" 2010-cu ildə baş tutmuş 14-cü Yaponiya Media Sənəti Festivalında jürilər tərəfindən "məsləhət görülən iş" seçilmişdir.
Satışlar
Açılış və bağlanış mahnılarından ibarət "My Soul, Your Beats! / Brave Song" adlı sinql Oricon-un həftəlik sinqllar çartında 3-cü yerdə debüt etmiş və buraxıldığı ilk həftədə təxminən 80.000 nüsxə satmışdır. Satılan nüsxələrinin sayı 100.000-ni keçdiyindən 2010-cu ilin mayında Yaponiya Səsyazma Sənayesi Birliyi tərəfindən sinqla Qızıl disk verilmişdir. Girls Dead Monster musiqi qrupunun "Crow Song" sinqlı Oricon-un sinqllar çartında 7-ci yerdə debüt etmiş və dörd günə təxminən 16.400 nüsxə satmışdır. Buraxılışdan 3 həftə sonra isə satılan nüsxələrinin sayı 25.000-ni keçmişdir. Satılan nüsxələrinin sayı 100.000-ni keçdiyindən 2011-ci ilin noyabrında Yaponiya Səsyazma Sənayesi Birliyi tərəfindən sinqla Qızıl disk verilmişdir. Girls Dead Monster musiqi qrupunun "Thousand Enemies" sinqlı Oricon-un sinqllar çartında 4-cü yerdə debüt etmiş və ilk həftədə sinqlın təxminən 28.000 nüsxəsi satılmışdır. Növbəti iki həftədə isə bu sinql daha 18.000 nüsxə satmışdır.
Girls Dead Monster qrupunun üçüncü sinqlı "Little Braver" Oricon-un sinqllar çartında 2-ci yerdə debüt etmiş və buraxıldığı ilk həftədə sinqlın təxminən 38.000 nüsxəsi satılmışdır. Girls Dead Monster qrupunun dördüncü və beşinci sinqlları "Last Song" və "Ichiban no Takaramono (Yui final ver.)" Oricon-un çartında 2-ci və 3-cü yerləri tutmuş və hər iki sinql ilk həftədə təxminən 35.000 nüsxə satmışdır. Girls Dead Monster-in "Keep The Beats!" albomu Oricon-un albomlar çartında 6-cı yerdə qərarlaşmış və buraxıldığı ilk həftədə təxminən 51.000 nüsxəsi satılmışdır. "Keep The Beats!" 100.000 nüsxə satdıqdan sonra 2010-cu ilin sentyabrında Yaponiya Səsyazma Sənayesi Birliyi tərəfindən Qızıl disk almışdır. Albomun instrumental treklərin və musiqi qrupu kitabının daxil edildiyi versiyası Oricon-un albomlar çartında 14-cü yeri tutmuş və buraxıldığı ilk həftədə 9.000 nüsxə satmışdır. "Angel Beats!"-in orijinal saundtreki isə Oricon-un albomlar çartında 9-cu yeri tutmuş və buraxıldığı ilk həftədə təxminən 13.300 nüsxəsi satılmışdır.
Elinor Farcon
Elinor Farcon — ingilis uşaq yazıçısı, şairi.
Həyatı
Elinor Farcon 13 fevral 1881-ci ildə doğulmuşdu.
Elinor Farcon 5 iyun 1965-ci ildə vəfat edib.
Xoren Arutyunyan
Xoren Ovanesoviç Arutyunyan (Arutyunov) (Խորեն Հարությունյան) — erməni sovet aktyoru, Azərbaycan SSR xalq artisti (1943).
Həyatı
1891-ci ildə anadan olmuşdur. Səhnə fəaliyyətinə 1911-ci ildə Tiflisdə başlamış və 1931-ci ilədək kiçik fasilərlə burada çalışmışdır.
1931–1949-cu illərdə Bakıda erməni dram teatrında, 1949-cu ildən isə Stepanakertdə erməni dövlət dram teatrında çıxış etmişdir.
1952-ci ildə vəfat etmişdir.
Azərbaycan SSR əməkdar incəsənət xadimlərinin siyahısı
1929
6 fevral 1929-cu ildən:
1933
25 aprel 1933-cü ildən:
1936
13 yanvar 1936-cı ildən:
1 fevral 1936-cı ildən:
1938
4 noyabr 1938-ci ildən:
1940
23 aprel 1940-cı ildən:
27 aprel 1940-cı ildən:
3 iyul 1940-cı ildən:
26 dekabr 1940-cı ildən:
1941
8 yanvar 1941-ci ildən:
1943
17 iyun 1943-cü ildən:
1949
21 iyul 1949-cu ildən:
1954
9 iyul 1954-cü ildən:
16 noyabr 1954-cü ildən:
1955
30 aprel 1955-ci ildən:
1956
28 dekabr 1956-cı ildən:
1957
5 yanvar 1957-ci ildən:
3 oktyabr 1957-ci ildən:
1958
26 aprel 1958-ci ildən:
20 may 1958-ci ildən:
1959
21 fevral 1959-cu ildən:
30 aprel 1959-cu ildən:
29 iyul 1959-cu ildən:
1960
26 mart 1960-cı ildən:
24 may 1960-cı ildən:
6 iyun 1960-cı ildən:
26 noyabr 1960-cı ildən:
1961
24 mart 1961-ci ildən:
11 aprel 1961-ci ildən:
10 may 1961-ci ildən:
24 may 1961-ci ildən:
14 dekabr 1961-ci ildən:
1962
23 iyun 1962-ci ildən:
1 sentyabr 1962-ci ildən:
1963
2 mart 1963-cü ildən:
18 may 1963-cü ildən:
3 iyun 1963-cü ildən:
9 dekabr 1963-cü ildən:
1964
5 mart 1964-cü ildən:
4 dekabr 1964-cü ildən:
1965
28 may 1965-ci ildən:
1967
7 iyul 1967-ci ildən:
21 oktyabr 1967-ci ildən:
1969
25 noyabr 1969-cu ildən:
1970
21 may 1970-ci ildən:
1971
20 dekabr 1971-ci ildən:
1972
19 aprel 1972-ci ildən:
1973
26 yanvar 1973-cü ildən:
21 mart 1973-cü ildən:
26 oktyabr 1973-cü ildən:
23 noyabr 1973-cü ildən:
26 noyabr 1973-cü ildən:
1974
3 aprel 1974-cü ildən:
1 iyun 1974-cü ildən:
13 sentyabr 1974-cü ildən:
4 oktyabr 1974-cü ildən:
1976
23 dekabr 1976-cı ildən:
1977
29 iyun 1977-ci ildən:
19 oktyabr 1977-ci ildən:
5 dekabr 1977-ci ildən:
1978
10 yanvar 1978-ci ildən:
23 iyun 1978-ci ildən:
24 noyabr 1978-ci ildən:
1979
9 fevral 1979-cu ildən:
23 fevral 1979-cu ildən:
27 iyul 1979-cu ildən:
30 iyul 1979-cu ildən:
26 oktyabr 1979-cu ildən:
27 noyabr 1979-cu ildən:
1980
18 dekabr 1980-ci ildən:
1981
26 yanvar 1981-ci ildən:
19 may 1981-ci ildən:
3 iyun 1981-ci ildən:
8 iyun 1981-ci ildən:
Camaləddin Əliyev
Camaləddin Əliyev - qapıçı.
Azərbaycan SSR əməkdar incəsənət xadimlərinin siyahısı
1981
30 dekabr 1981-ci ildən:
Camaləddin Əliyev
Karyera
Böyük futbolla qapıçı kimi gəlmiş və aşağıdakı komandalarda çıxış etmişdir:
Azərbaycan SSR əməkdar incəsənət xadimlərinin siyahısı
1982
30 iyun 1982-ci ildən:
Camaləddin Əliyev
Karyera
Müstəqil Azərbaycan çempionatının güclülər dəstəsində 164 oyun keçirmiş və qapısından 131 qol buraxmışdır. 1 oyunda Azərbaycanın milli yığma komandasının qapısını qorumuşdur. Avrokuboklar uğrunda 6 dəfə, "Birlik" Kuboku yarışlarında isə 3 dəfə meydana çıxmışdır.
Azərbaycan SSR əməkdar incəsənət xadimlərinin siyahısı
1982
13 iyul 1982-ci ildən:
1 dekabr 1982-ci ildən:
3 dekabr 1982-ci ildən:
1984
19 oktyabr 1984-cü ildən:
1987
20 mart 1987-ci ildən:
11 dekabr 1987-ci ildən:
30 dekabr 1987-ci ildən:
31 dekabr 1987-ci ildən:
1988
7 may 1988-ci ildən:
1989
21 mart 1989-cu ildən:
19 aprel 1989-cu ildən:
17 may 1989-cu ildən:
1990
25 oktyabr 1990-cı ildən:
31 dekabr 1990-cı ildən:
1991
25 yanvar 1991-ci ildən:
4 fevral 1991-ci ildən:
Ruellia acutangula
—  aləminin  dəstəsinin  fəsiləsinin  cinsinə aid bitki növü.
Azərbaycan Ziyalılar Forumu
Azərbaycan Ziyalılar Forumu — Azərbaycanda ictimai təşkilat.
Tarixi
Azərbaycan Ziyalılar Forumu 2009-cu ildə yaradılmışdır. Forumun əsas yaradıcıları yazıçı Rüstəm İbrahimbəyov, şair Ramiz Rövşən, alimlər Cəmil Həsənli, Rafiq Əliyev, politoloq Eldar Namazovdur.
Məqsədi
Azərbaycan Ziyalılar Forumunun əsas məqsədi Azərbaycanda ictimai rəyin formalaşması və qərar qəbul etmə prosesinə təsiri artırmaq üçün ziyalıları toparlamaq, ölkənin sabit və davamlı inkişafı üçün zəruri olan mütərəqqi islahatların hazırlanıb həyata keçirilməsində Azərbaycanın vətəndaş cəmiyyətinin rolunu artırmaqdır.
Məşvərət Məclisi
Məşvərət Məclisi forumun fəaliyyətini planlaşdıran və onun qərarlarını həyata keçirən işçi orqandır. Bu orqan 27 iyun 2012-ci ildə yaradılmışdır.
Baccharis rodriguezii
— fəsiləsinin  cinsinə aid biki növü.
Amblyseius kalandadzei
— fəsiləsinin   cinsinə aid heyvan növü.
Uraz (Uçalı)
Uraz — Başqırdıstan Respublikası nın Uçalı rayonu nda yerləşən kənd. Kənd Uraz kənd şurası nın tərkibindədir.
Coğrafi yerləşməsi
Məsafələr:
Milli tərkibi
2002-ci ildə keçirilən Ümumrusiya əhalinin siyahıya alınmasına əsasən kənddə başqırdlar (98 %) üstünlük təşkil edir.
Yeni muzey (Berlin)
Yeni muzey — Almaniyanın paytaxtı Berlində yerləşən bir muzeydir. Qədim dövrün, əsasən Qədim Misir Mədəniyyətinin əsərləri sərgilənir. 1939-cu ildən bağlanan və bərpa işləri başa çatan muzey 2009-cu ilin oktyabrında istifadəyə verilib.
Muzeyin tikintisi
1843-cü ildə Berlində Qədim Misir sənət əsərlərinin və digər qədim əsərlərin sərgilənməsi üçün memar Fridrix Avqust Stülerə yeni bir muzeyin inşası tapşırıldı. Binanın inşası 1855-ci ildə başa çatdı.
İkinci Dünya Müharibəsi zamanı hava bombardmanlarından zərərin qarşısını almaq üçün bağlanan muzey, müharibədən sonra Şərqi Almaniyanın sərhədləri daxilində qaldı. Şərqi Almaniyanın mövcud olduğu illərdə heç bir təmir işinin aparılmadığı muzeyin bərpası yalnız 1989-cu ildə Berlin divarı dağıldıqdan sonra gündəmə gəlməyə başladı.